***PRORAČUNSKI KORISNIK: INSTITUT RUĐER BOŠKOVIĆ, Bijenička cesta 54, Zagreb***

***RAZDJEL: 080 MINISTARSTVO ZNANOSTI I OBRAZOVANJA***

***RKP: 03041***

***OIB 69715301002***

***ŠIFRA DJELATNOSTI: 7219***

***IBAN: HR6623600001101210403***

***BILJEŠKE UZ FINANCIJSKE IZVJEŠTAJE ZA RAZDOBLJE I-XII 2021. GODINE***

**IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PR-RAS)**

1. **PRIHODI I PRIMICI**

Ukupni prihodi i primici Instituta Ruđer Bošković (u daljnjem tekstu: Institut) za razdoblje od 01. siječnja 2021. godine do 31. prosinca 2021. godine ostvareni su u iznosu 328.522.787 HRK i u odnosu na 2020. godinu povećani su za 25,43% (2020. = 261.897.720 HRK).

Ukupne prihode i primitke čine:

1. prihodi poslovanja u iznosu 326.326.704 HRK
2. prihodi od nefinancijske imovine u iznosu 1.196.083 HRK
3. primici od financijske imovine u iznosu 1.000.000 HRK
4. ***Prihodi poslovanja***

Prihodi poslovanja povećani su u odnosu na 2020. godine za 24,60%.

**Tekuće pomoći od međunarodnih organizacija** **AOP (050)** smanjeni su u odnosu na 2020. godinu za 9,60% zbog smanjenja uplata od međunarodnih organizacija (IAEA,COST i ostalih organizacija).

**Prihodi od tekućih pomoći od institucija i tijela EU** **AOP (052)** povećani su u odnosu na 2020. godinu za 71,60% zbog izmjena i dopuna Pravilnika o proračunskom računovodstvu i računskom planu (NN 108/20). Primljena sredstva EU projekata koja smo sa 31.12.2020. godine imali evidentirana na računu 23957 – *Obveze za EU predujmove* u 2021. godini priznali smo kao prihod od tekućih pomoći od institucija i tijela EU u iznosu 18.078.197 HRK istovremenim zatvaranjem konta 23957.

Slijedom navedenog, od 01. siječnja 2021. godine primljena sredstva EU pomoći za odobrene projekte odmah evidentiramo u prihod.

U 2021. godini izvršena je uplata Ministarstva znanosti i obrazovanja u iznosu 12.987.171 HRK po Ugovoru o dodjeli bespovratnih sredstava za Otvorene znanstvene infrastrukturne platforme za inovativne primjene u gospodarstvu i društvu (O-ZIP).

**Kapitalne pomoći od institucija i tijela EU AOP (053)** povećane su u odnosu na 2020. godinu za 326,40%. Povećanje se odnosi na uplaćena novčana sredstva Ministarstva znanosti i obrazovanja koja su u Državnom proračunu Republike Hrvatske financirana iz programa Konkurentnost i kohezija 2014.-2020. sa aktivnosti kapitalnih pomoći od Institucija i tijela EU, a uplate se odnose na projekte RBI-TWINN-SIN-ESIF, RAPTOVAX-ESIF, CAT PHARMA-ESIF, IPSTED-ESIF, „Razvoj inovativnih formulacija kliničke prehrane“ i O-ZIP.

**Tekuće pomoći proračunskim korisnicima iz proračuna koji im nije nadležan** **AOP (064)** smanjene su u odnosu na 2020. godinu za 73,00% jer je u 2020. godini doznačen iznos 680.000 HRK od Grada Zagreba za projekt ČISTA SOBA.

**Tekuće pomoći temeljem prijenosa EU sredstava** **AOP (070)** povećane su u odnosu na 2020. godinu za 19,10%. Povećanje se odnosi na uplatu Fonda za zaštitu okoliša i energetsku učinkovitost za projekt PERSPIRE.

**Tekući prijenosi između proračunskih korisnika istog proračuna AOP (073)** povećani su u odnosu na 2020. godinu za 9,10% zbog prijenosa novčanih sredstava proračunskih korisnika istog proračuna (Sveučilišta i Instituta) za projekte na kojima je Institut partner na projektu.

**Tekući prijenosi između proračunskih korisnika istog proračuna temeljem prijenosa EU sredstava AOP (075)** povećani su u odnosu na 2020. godinu za 80,00% zbog prijenosa novčanih sredstava proračunskih korisnika istog proračuna (Sveučilišta i Instituta) za projekte EU na kojima je Institut partner na projektu, te uplata Ministarstva znanosti i obrazovanja i Ministarstva unutrašnjih poslova za projekt PERSPIRE i ENTRANCE.

**Prihodi od financijske imovine AOP (078)** smanjeni su u odnosu na 2020. godinu za 88,70%. U 2020. godini zbog razlike u novčanom stanju EUR-a na žiro računu na dan 01.01.2020. (stanje 2.766.648 EUR-a) i na dan 31.03.2020. (stanje 6.417.974 EUR-a) te porasta srednjeg tečaja HNB za EUR (01.01.2020. EUR=7,44258 i 31.03.2020. EUR= 7,609231) knjižena je pozitivna tečajna razlika u iznosu 515.650 HRK u 2020. godini.

**Prihodi od upravnih i administrativnih pristojbi, pristojbi po posebnim propisima i naknada** **AOP (101)** povećani su u odnosu na 2020. godinu za 14,70% a odnose se na prihode od Hrvatske zaklade za znanost.

**Prihodi od prodaje proizvoda i robe te pruženih usluga AOP (120)** povećani su u odnosu na 2020. godinu za 54,10%. Povećanje prihoda odnosi se ugovaranje, realizaciju i naplatu komercijalnih projekata s gospodarstvom i drugim pravnim osobama (Hrvatske vode, Xellia, Poliklinika Breyer, Poliklinika Medikol, Fakultet građevinarstva u Splitu, Fond za financiranje razgradnje NEK i ostali partneri).

**Tekuće donacija** **AOP (124)** povećane su u odnosu na 2020. godinu za 183,20% zbog uplata po osnovi Ugovora o dodjeli sredstava Hrvatske zaklade za znanost za projekte „Program znanstvene suradnje“ financirane sredstvima ESF-a koje su se, u dogovoru s Ministarstvom financija, knjižile kao tekuće donacije te uplata potpora za projekte Zaklade Hrvatske akademije znanosti i umjetnosti.

**Kapitalne donacije** **AOP (125)** smanjenje su u odnosu na 2020. godinu za 99,90%. U 2020.

godini Univerzitet San Pablo CEU donirao je Institutu dva sustava za masenu spektrometriju u vrijednosti 3.000.000 HRK.

**Prihodi iz nadležnog proračuna za financiranje rashoda poslovanja AOP (130)** povećani su u odnosu na 2020. godinu za 7,90%. U 2021. godini povećanje prihoda iz nadležnog proračuna odnosi se na plaće zaposlenih. Dodatkom II. Temeljnog Kolektivnog ugovora za službenike i namještenike u javnim službama povećana je osnovica za obračun plaće od 01.01.2021. za 2% i povećan je broj zaposlenih tijekom 2021. godine za 6,70%.

**Ostali prihodi** **AOP (145)** povećani su u odnosu na 2020. godinu za 852,60% zbog uplate COST-a za organizaciju webinara AttoChem CA 18222.

1. ***Prihodi od nefinancijske imovine***

**Prihodi od prodaje nefinancijske imovine** **AOP (292)** povećani su u odnosu na 2020. godinu za 2.202,10% zbog prodaje dva stana u vlasništvu Instituta na adresi Otona Župančića 10 i Kopernikova 5, Zagreb te prodaje rashodovanog broda Quicksilver 430 HD i pripadajućeg vanbrodskog motora.

1. ***Primici od financijske imovine***

**Povrat zajmova danih tuzemnim trgovačkim društvima izvan javnog sektora AOP (436)**

odnosi se na uplatu Društva Ruđer-Inovacije d.o.o. u iznosu 1.000.000 HRK na ime povrata dijela zajma Institutu.

**B. RASHODI I IZDACI**

Ukupni rashodi i izdaci za razdoblje od 01. siječnja 2021. godine do 31. prosinca 2021. godine ostvareni su u iznosu 308.612.756 HRK i u odnosu na 2020. godinu povećani su za 22,92% (2020. = 251.065.405 HRK).

Ukupne rashode i izdatke čine:

1. rashodi poslovanja u iznosu 260.121.811 HRK
2. rashodi za nabavu nefinancijske imovine u iznosu 48.486.671 HRK
3. izdaci za financijsku imovinu i otplate zajmova u iznosu 4.274 HRK.
4. ***Rashodi poslovanja***

**Rashodi za zaposlene** **AOP (147)** povećani su u odnosu na 2020. godinu za 13,40%. U 2021. godini došlo je do povećanja osnovice za obračun plaće od 01.01.2021. godine za 2% prema Dodatku II. Temeljnog Kolektivnog ugovora za službenike i namještenike u javnim službama te je istovremeno povećan broj zaposlenih tijekom 2021. godine za 6,70%.

**Ostali rashodi za zaposlene** **AOP (153)** povećani su u odnosu na 2020. godinu za 5,70% zbog isplata materijalnih prava zaposlenika (jubilarne nagrade, otpremnine, ostale nagrade i potpore).

**Materijalni rashodi AOP (158)** povećani su u odnosu na 2020. godinu za 64,30%.

**Naknade troškova zaposlenima** **AOP (159)** povećane su u odnosu na 2020. godinu za 41,60% zbog povećanja troškova službenih putovanja za 78,00%, naknada za prijevoz za 15,60%, stručnog usavršavanja zaposlenika za 201,10% te ostalih naknada troškova zaposlenika za 48,70%. Zbog pandemije bolesti COVID-19 u 2020. godini smanjeni su troškovi za službena putovanja te ostalih naknada.

**Rashodi za materijal i energiju** **AOP (164)** povećani su u odnosu na 2020. godinu za 38,20%.

**Materijal i sirovine** **AOP (166)** povećani su u odnosu na 2020. godinu za 42,60% zbog porasta nabavki kemikalija, biokemijskih reagensa i kitova, te laboratorijskog pribora i posuđa.

**Rashodi za energiju** **AOP (167)** povećani su u odnosu na 2020. godinu za 62,60% zbog porasta cijene plina (trošak plina za 2020. godinu iznosio je 1.264.100 HRK, a za 2021. godinu 3.804.632 HRK).

**Rashodi za sitan inventar i auto gume AOP (169)** povećani su u odnosu na 2020. godinu za 243,00% zbog nabavke većeg broja kaveza za miševe, vatrogasnih aparata, garniture alata za evakuaciju i spašavanje i zaštitnih kaciga te dozimetara i nosača za dozimetre.

**Rashodi za službenu, radnu i zaštitnu odjeću AOP (171)** povećani su odnosu na 2020. godinu za 210,70% zbog nabavke zaštitarske i vatrogasne odjeće, laboratorijskih kuta te zaštitnih rukavica, prsluka i naočala.

**Rashodi za usluge** **AOP (172)** povećani su u odnosu na 2020. godinu za 75,80%.

**Usluge telefona, pošte i prijevoza AOP (173)** povećane su u odnosu na 2020. godinu za 26,00% zbog povećanja troškova za prijevoz i dostavu roba te troškova poštarina.

**Usluge tekućeg i investicijskog održavanja AOP (174)** povećane su u odnosu na 2020. godinu za 19,00% zbog radova na sanacija zidova, podova i krova, ventilacije i klimatizacije te servisa opreme.

**Usluge promidžbe i informiranja AOP (175)** povećane su u odnosu na 2020. godinu za 57,30% zbog povećanja troškova promidžbenog materijala vezano uz završetak projekata, troškova za oglase i natječaje te troškova za objavu radova.

**Komunalne usluge AOP (176)** povećane su u odnosu na 2020. godinu za 391,30% a odnose se na plaćene troškove povećanja priključne snage i/ili promjene na priključku na elektroenergetsku mrežu (HEP-ODS d.o.o.) te komunalne doprinose za rekonstrukciju zgrada (Grad Zagreb) za projekt O-ZIP.

**Zakupnine i najamnine AOP (177)** povećane su u odnosu na 2020. godinu za 154,50% zbog više plaćenih troškova licenci te troškova najma broda u svrhu projekata (HrZZ i ESIF).

**Zdravstvene i veterinarske usluge** **AOP (178)** povećane su u odnosu na 2020. godinu za 31,80% zbog troškova testiranja na virus SARS-SoV-2 potrebnog za dolazak na posao sukladno Odluci Stožera civilne zaštite RH te ostalih laboratorijskih usluga vezano uz projektne aktivnosti.

**Intelektualne i osobne usluge** **AOP (179)** povećane su u odnosu na 2020. godinu za 53,50% zbog konzultantskih usluga i usluga upravljanja projektom O-ZIP.

**Računalne usluge AOP (180)** povećanesuu odnosu na 2020. godinu zbog većih troškova održavanja računalnih sustava i servera.

**Ostale usluge AOP (181)** smanjenje su u odnosu na 2020. godinu za 12,90% zbog troškova u 2020. godini koji su se odnosili na obavljanje terenskog rada na TTP projektu Evo Dark.

**Naknade troškova osobama izvan radnog odnosa AOP (182)** povećane su u odnosu na 2020. godinu za 82,00% zbog povećane mobilnosti inozemnih i domaćih znanstvenika u 2021. godini u odnosu na 2020. godinu a uzrokovane pandemijom bolesti COVID-19.

**Ostali nespomenuti rashodi poslovanja** **AOP (183)** povećani su u odnosu na 2020. godinu za 332,20%.

**Naknade za rad predstavničkih i izvršnih tijela, povjerenstava i slično** **AOP (184)** povećane su u odnosu na 2020. godinu za 47,00% jer su u 2021. godini isplaćene naknade za rad Upravnog vijeća za razdoblje 01.01.-31.12.2021. te za razdoblje 01.11.-31.12.2020. godine.

**Premije osiguranja AOP (185)** povećane su u odnosu na 2020. godinu za 47,70% zbog police osiguranja od odgovornosti u kojoj je za 2021.godinu osim javne odgovornosti prema trećima ugovorena i javna odgovornost prema djelatnicima (ovim osiguranjem pokrivena je odgovornost za štetu koja je nastala iz djelatnosti osiguranika i iz posjedovanja stvari).

**Rashodi reprezentacije** **AOP (186)** smanjeni su u odnosu na 2020. godinu za 14,40% zbog smanjenja održanih seminara pojedinih Zavoda/Centara na kojima je nastajao trošak reprezentacije.

**Rashodi članarina i normi** **AOP (187)** smanjeni su u odnosu na 2020. godinu za 20,90% jer je u 2020. godini iskazan trošak za međunarodnu članarinu NUPECC-u.

**Troškovi sudskih postupaka** AOP (189) smanjeni su u odnosu na 2020. godinu za 85,10%

zbog manjih troškova za sudske postupke u 2021. godini.

**Ostali nespomenuti rashodi poslovanja AOP (190)** povećani su u odnosu na 2020. godinu za 571,60% zbog povrata novčanih sredstava u Državni proračun temeljem Sporazuma o predfinanciranju provedbe projekta PaRaDeSEC u iznosu 163.807 HRK, projekta NewSpindleForce u iznosu 3.811.825 HRK te povrata za više uplaćeni iznos za Posebne uvjete rada za 2019. godinu u iznosu 936.544 HRK.

U 2021. godini izvršena je uplata Hubrecht Institutu kao partneru na projektu ERC Synergy iznos od 1.818.009. HRK.

**Financijski rashodi AOP (191)** smanjeni su u odnosu na 2020. godinu za 17,10%.

**Kamate za primljene kredite i zajmove od kreditnih i ostalih financijskih institucija izvan javnog sektora AOP (200**) smanjenje su u odnosu na 2020. godinu za 96,00% jer je u mjesecu veljači 2021. godine plaćena zadnja rata kamate za leasing za službeno vozilo kupljeno 2017. godine.

**Bankarske usluge i usluge platnog prometa** **AOP (206)** povećane su u odnosu na 2020. godinu za 88,40% zbog obračuna i naplate naknade Zagrebačke banke d.d. za vođenje računa u valuti EUR za iznose veće od 5.000.000 EUR na žiro računu, povećanih naknada za izdane bankarske garancije te bankarskih naknada za povećani platni promet u 2021. godini.

**Negativne tečajne razlike i razlike zbog primjene valutne klauzule AOP (207)** smanjenje su u odnosu na 2020. godinu za 37,40% zbog fluktuacija tečaja EUR-a u 2021. godini.

**Prijenosi između proračunskih korisnika istog proračuna** **AOP (242)** smanjeni su u odnosu na 2020. godinu za 57,10% zbog manjih iznosa Zahtjeva za nadoknadom sredstava partnerskim ustanovama (proračunskim korisnicima istog proračuna).

**Naknade građanima AOP (247)** povećane su u odnosu na 2020. godinu za 42,70%. Naknade se odnose na troškove plaćenih stipendija i školarina te izbora u zvanja zaposlenika Instituta.

**Kazne, penali i naknade štete** **AOP (268)** smanjeni su u odnosu na 2020. godinu za 48,00%. U 2020. godini plaćena je kazna po inspekcijskom nadzoru Državnog inspektorata i šteta za glavnicu obveznog i dopunskog zdravstvenog osiguranja u korist Hrvatskog zavoda za zdravstveno osiguranje za liječenje zaposlenice zbog teže tjelesne ozljede na radu.

1. ***Rashodi za nabavu nefinancijske imovine***

**Rashodi za nabavu nefinancijske imovine** **AOP (344)** povećani su u odnosu na 2020. godinu za 85,70%. Povećanje rashoda odnosi se na ulaganje u komunikacijsku opremu (autopiloti i multifunkcionalni ekrani za navođenje na ribolovni alat), medicinsku i laboratorijsku opremu (rendgenski difraktometar za monokristale, difraktometar rendgenskih zraka na prahu, sustav za fokusiranje baziran na tri kvadrupola, sustav kromatografa za projekt DNKVODA, visokotemperaturni DSC analizator, simultani TGA-DSC analizator, tekućinski kromatograf vezan s masenim spektrometrom i ostala oprema), instrumente, uređaje i strojeve (rutinski pretražni elektronski mikroskop, skenirajući mikroskop, superrezolucijski mikroskop, spektrometar mase visoke rezolucije, sustav za karakterizaciju optičkih elemenata i ostali instrumenti), uređaje, strojeve i opremu za ostale namjene (ronilačka oprema), prijevozna sredstva (službeni automobil) i knjige.

Ulaganja u računalnu opremu smanjenja su za 74,50% jer je u 2020. godini nabavljen sustav visoke učinkovitosti i propusnosti za obradu astrofizičkih podataka.

1. ***Izdaci za financijsku imovinu i otplate zajmova***

**Izdaci za financijsku imovinu i otplate zajmova** **AOP (521)** smanjeni su u odnosu na 2020. godinu za 77,60% i odnose se na otplatu glavnice po financijskom leasingu za kupljeni službeni automobil iz 2017. godine.

**BILANCA NA DAN 31. PROSINCA 2021. GODINE (Obrazac: BIL)**

**IMOVINA AOP (001)**

Ukupna imovina Instituta Ruđer Bošković (u daljnjem tekstu: Institut) na dan 31.12.2021. godine iznosi 293.432.337 HRK i povećana je u odnosu na 2020. godinu za 14,60%.

Imovinu čine:

1. Nefinancijska imovina **AOP (002)** u iznosu 132.671.937 HRK
2. Financijska imovina **AOP (063)** u iznosu 160.760.400 HRK.
3. ***Nefinancijska imovina sastoji se od:***

**Neproizvedena dugotrajna imovina AOP (003)** u iznosu 24.403.301 HRK odnosi se na knjigovodstvenu vrijednost zemljišta u Zagrebui nematerijalnu imovinu (patente i licence).

**Proizvedena dugotrajna imovina AOP (007)** u iznosu 97.507.359 HRK odnosi se na poslovne i ostale građevinske objekte, postrojenja i opremu, uredsku opremu i namještaj, komunikacijsku opremu, opremu za održavanje i zaštitu, laboratorijsku opremu, instrumente, uređaje, strojeve, opremu za ostale namjene, prijevozna sredstva u cestovnom i pomorskom prometu i knjige u knjižnici.

U 2021. godini došlo je do povećanja vrijednosti proizvedene dugotrajne imovine u odnosu na 2020. godinu za 31,60% zbog nabavke komunikacijske opreme, medicinske i laboratorijske opreme, instrumenata i uređaja i prijevoznih sredstava.

**Dugotrajna nefinancijska imovina u pripremi** **AOP (051)** povećana je u odnosu na 2020. godinu za 24,20% zbog izvedenih pripremnih građevinskih radova za projekt O-ZIP.

1. ***Financijska imovina sastoji se od:***

**Novac u banci i blagajni AOP (064)** povećan jeu odnosu na 2020. godinu za 6,30% a odnosi se na kunska i devizna novčana sredstva na žiro računu Instituta na dan 31.12.2021. godine. Devizna novčana sredstva preračunata su u HRK po srednjem tečaju Hrvatske narodne banke na dan 31.12.2021. godine. Povećanje novčanih sredstava odnosi se na devizne uplate u valuti EUR za projekte DISEASEINGROUP, PEST-BIN, RADIATE, H-MOQS, PaRaDeSEC ERCEA-SYNERGY PROJEKT, EUROFUSION te ostale projekte.

**Depoziti, jamčevni polozi i potraživanja od zaposlenih** **AOP (073)** u odnosu na 2020. godinu povećani su za 264,70%.

Potraživanja od zaposlenih povećana su za 145,00% a odnose se na isplaćene predujmove za službena putovanja u 2021.godini. U 2020. godini zbog pandemije bolesti COVID-19 službena putovanja bila su smanjena za 56,00% u odnosu na 2019. godinu.

**Potraživanja za dane zajmove AOP (082)** odnose se na potraživanje za zajam Centru za KET tehnologije d.o.o. u iznosu 235.000 HRK.

Obrazloženje smanjenja potraživanja za dane zajmove za 97,30% nalazi se pod AOP (130) bilance.

**Dionice i udjeli u glavnici –tuzemni AOP (130)** odnose se na udjele u glavnici trgovačkih društava u većinskom ili djelomičnom vlasništvu Instituta.

Upravno vijeće Instituta na sjednici održanoj 11. studenog 2021. godine donijelo je Odluku o davanju suglasnosti za unos tražbine u korist neupisanog kapitala društva, broj:010-6805/2-2021. ah, kojom je odlučeno da će Institut izvršiti dodatni unos prava u društvo Ruđer-Inovacije d.o.o. (u daljnjem tekstu: Društvo) na način da će svoje potraživanje prema Društvu u iznosu 7.579.254,12 kn bez kamate, po osnovi danog zajma, temeljem Ugovora sklopljenog između Instituta i Društva, broj:02-5028/1-2010mb, od 30. lipnja 2010. godine, prenijeti Društvu u korist neupisanog kapitala (rezerve kapitala - kapitalne pričuve). Preostalo potraživanje prema Društvu u visini 8.579.254,12 HRK bez kamata umanjeno je za 1.000.000 HRK na ime povrata dijela zajma koji je izvršen 22.11.2021. godine. Odluka Upravnog vijeća stupila je na snagu 07. prosinca 2021. godine.

Institut i Društvo sklopili su 15. prosinca 2021. godine Ugovor o pretvaranju tražbine u neupisani kapital Društva, broj:01-6805/6-2021 u kojem je ugovoreno da sklapanjem Ugovora prestaje tražbina Instituta po osnovi zajma s jedne strane te odgovarajuća obveza Društva s druge strane.

Odredbom točke III. Odluke Upravnog vijeća te člankom 6., stavkom 1. Ugovora utvrđeno je da će Institut prijenos potraživanja evidentirati u svojim poslovnim knjigama na način da će isknjižiti potraživanje za preostali dio danog zajma te će jednaki novčani iznos iskazati na kontu 15412 – *Dionice i udjeli u glavnici trgovačkih društava.*

**Potraživanja za prihode poslovanja AOP (141)** smanjeni su odnosu na 2020. godinu za 9,00%.

**Potraživanja za prihode od imovine AOP (153)** povećana su u odnosu na 2020. godinu za 31,40% zbog obračunate kamate za 2021. godini na iznos danog zajma Centru za KET tehnologije d.o.o.

**Potraživanja za prihode od prodaje proizvoda i robe te pruženih usluga AOP (155)** smanjena su u odnosu na 2020. godinu za 11,40%. U 2021. godini otpisana su potraživanja tuzemnih kupaca u iznosu 96.198 HRK i inozemnih kupaca u iznosu 30.506 HRK. Otpis potraživanja proveden je za tuzemne kupce za koje su trgovački sudovi Republike Hrvatske proveli postupak brisanja iz Sudskog registra Republike Hrvatske. Otpis potraživanja inozemnih kupaca proveden je za kupce čija su potraživanja starija od tri i više godina.

U 2021. godini proveden je ispravak vrijednosti potraživanja u iznosu 23.352 HRK za ona potraživanja za koja se s naplatom kasnilo između jedne i tri godine (vrijednost potraživanja ispravlja se po stopi od 50%) te ispravak vrijednosti potraživanja u iznosu 14.780 HRK za ona potraživanja za koja je nad dužnikom pokrenut stečajni i/ili likvidacijski postupak (vrijednost potraživanja ispravlja se po stopi od 75%).

U 2021. godini naplaćena su potraživanja za račune koji su ispostavljeni u prosincu 2020. godine te su sa 31.12.2020. godine bila u otvorenim stavkama (dospjela i nedospjela potraživanja).

**Potraživanja od prodaje nefinancijske imovine AOP (159)** smanjeni su u odnosu na 2020. godinu za 33,90% a odnosese na potraživanja od kupaca za stanove koji su prodani ranijih godina na ime obročne otplate.

**Rashodi budućih razdoblja i nedospjela naplata prihoda AOP (165)** povećani su u odnosu na 2020. godinu za 12,40% a odnose se na ukalkuliranu plaću i materijalna prava za mjesec prosinac 2021. godine u iznosu 16.082.556 HRK i unaprijed plaćene rashode budućih razdoblja u iznosu 149.703 HRK.

**OBVEZE I VLASTITI IZVORI AOP (169)**

Ukupne obveze i vlastiti izvori na dan 31.12.2021. godine iznose 293.432.337 HRK i povećani su u odnosu na 2020. godinu za 14,60%.

1. Obveze **AOP (170)** u iznosu 34.399.962 HRK
2. Vlastiti izvori **AOP (231)** u iznosu 259.032.375 HRK
3. ***Obveze se sastoje od:***

**Obveze za rashode poslovanja** **AOP (171)** smanjenje su u odnosu na 2020. godinu za 31,80% zbog izmjena i dopuna Pravilnika o proračunskom računovodstvu i računskom planu (NN 108/20). Primljena sredstva EU projekata koja smo sa 31.12.2020. godine imali evidentirana na računu 23957 – *Obveze za EU predujmove* u 2021. godini priznali smo kao prihod od tekućih pomoći od institucija i tijela EU u iznosu 18.078.197 HRK istovremenim zatvaranjem konta 23957.

**Obveze za zaposlene AOP (172)** povećane su u odnosu na 2020. godinu za 12,20% a odnose se na ukalkuliranu plaću i materijalna prava za mjesec prosinac 2021. godine u iznosu 16.082.556 HRK.

**Obveze za materijalne rashode AOP (173)** povećane su u odnosu na 2020. godinu za 163,90%. Povećanje obveza odnosi se na obveze zaposlenicima za službena putovanja, stručno usavršavanje zaposlenika, materijal i sirovine, energiju, usluge tekućeg i investicijskog održavanja, usluge promidžbe i informiranja, intelektualne i osobne usluge i ostale nespomenute rashode poslovanja.

**Obveze za naknade građanima i kućanstvima AOP (180)**  smanjene su u odnosu na 2020. godinu za 49,70% a odnose se na obveze za školarine zaposlenika.

**Ostale tekuće obveze AOP (182)** smanjene su u odnosu na 2020. godinu za 85,50% (pojašnjenje AOP 171 bilance). Sa 31.12.2021 godine povećana je obveza za uplatu poreza na dodanu vrijednost za mjesec prosinac 2021. godine (1.425.192 HRK) u odnosi na obvezu sa 31.12.2020. (809.067 HRK).

**Obveze za nabavu nefinancijske imovine** **AOP (183)** povećane su u odnosu na 2020. godinu za 277,60% zbog nabavke dugotrajne nefinancijske imovine (medicinska i laboratorijska oprema te instrumenti, uređaji i strojevi) nabavljene za strukturni projekt O-ZIP.

**Odgođeno plaćanje rashoda AOP (228)** smanjenoje u odnosu na 2020. godinu za 3,30% a odnosi se na ukalkulirane a neisplaćene pravomoćne sudske presude po osnovi naknada za rad u posebnim uvjetima.

1. ***Vlastiti izvori sastoje se od:***

**Vlastiti izvori AOP (231)** povećani su u odnosu na 2020. godinu za 20,50% zbog nabavke dugotrajne nefinancijske imovine i viška prihoda poslovanja za 2021. godinu.

**Višak prihoda poslovanja AOP (241)** povećan je u odnosu na 2020. godinu za 48,80% zbog viška prihoda poslovanja za 2021. godinu u iznosu 66.204.894 HRK te provedene korekcije rezultata poslovanja (kapitalna i nefinancijska) u iznosu 12.855.195 HRK.

**Višak primitaka od financijske imovine AOP (243)** smanjen je u odnosu na 2020. godinu za 25,60%.

Revizorska kuća Audit d.o.o. je u Reviziji financijskih izvještaja za 2007. godinu istaknula da nije formalno reguliran transfer sredstava Zajma Međunarodne banke za obnovu i razvoj (dio grupacije Svjetske banke) od strane Instituta Ruđer-Inovacijama d.o.o. te stoga nije na odgovarajući način evidentiran prijenos sredstava u poslovnim knjigama Instituta.

U poslovnim knjigama Instituta Zajam Svjetske banke prvi put se evidentirao u financijskom izvješću za 2008. godinu.

Zbog neispravnih knjiženja od 2008. do 2011. godine na kontima potraživanja (konta računa 13 i 15) u imovini Instituta i izvorima vlasništva (konta računa 91) za dani Zajam Ruđer-Inovacijama d.o.o., u 2021. godini utvrđeno je da je na kontu računa 91 proknjižen iznos za 7.785.910 HRK manji nego što iznosi potraživanje od Ruđer-Inovacija d.o.o.

Analizom provedenih knjiženja od 2008. do 2011. godine utvrđeno je da su se umjesto knjiženja na računu konta 91 knjiženja provodila na kontima prihoda (primitaka od financijske imovine) i prijelaznog konta žiro računa za prijenos Zajma Ruđer-Inovacijama d.o.o.

U godišnjem financijskom izvještaju za 2021. godinu izvršen je ispravak financijskih izvještaja od 2008. do 2011. godine te je dio viška primitaka od financijske imovine za te godine umanjen te proknjižen na konto 9112 – *Ostali izvori vlasništva za financijsku imovinu* u iznosu 7.785.910 HRK.

**Manjak prihoda od nefinancijske imovine AOP (246)** povećan je u odnosu na 2020. godinu za 101,10% jer su rashodi za nabavku nefinancijske imovine (rashodi konta 4) veći od prihoda od nefinancijske imovine (prihodi konta 7).

**Izvanbilančni zapisi AOP (253 i 254)** u iznosu 26.636.802 HRK odnose se na instrumente osiguranja plaćanja (primljene i izdane zadužnice), potencijalne obveze po osnovi sudskih sporova u tijeku i tuđu imovinu dobivenu na korištenje.

U izvanbilančnoj evidenciji proknjiženi su slijedeći iznosi:

1. Instrumenti osiguranja plaćanja (primljene) 2.695.299 HRK
2. Instrumenti osiguranja plaćanja (izdane) 3.042.223 HRK
3. Tuđa imovina dobivena na korištenje 17.582.768 HRK
4. Potencijalne obveze po osnovi sudskih sporova u tijeku 3.316.512 HRK

**IZVJEŠTAJ O OBVEZAMA (Obrazac: Obveze)**

Početno stanje obveza na dan 01.01.2021. godine **AOP (001)** iznosilo je 38.196.787 HRK.

U izvještajnom razdoblju povećanje obveza **AOP (002)** iznosi 296.848.550 HRK a podmirene obveze iznos 303.433.072 HRK **AOP (020).**

Stanje obveza na dan 31.12.2021. godine **AOP (038)** iznosi 31.612.265 HRK, od čega se na dospjele obveze odnosi 651.310 HRK **AOP (039**) a nanedospjele obveze 30.960.955 HRK **AOP (097)**.Ukupno nedospjele obveze na dan 31.12.2021. godine sastoje se od obveza za rashode poslovanja u iznosu od 24.165.014 HRK i obveza za nabavu nefinancijske imovine u iznosu od 6.795.941 HRK.

**PROMJENE U VRIJEDNOSTI I OBUJMU IMOVINE I OBVEZA (Obrazac P-VRIO)**

U 2021. godini evidentirano je ukupno povećanje vrijednosti imovine u iznosu 3.475 HRK te smanjenje u iznosu 34.322 HRK.

U Zagrebu, 31.01.2022. godine

Voditelj Odjela za računovodstvo i financije Ravnatelj

Snježana Bebić, dipl.oec. dr.sc. David Matthew Smith